Kuqiniswa komtshato na ke oko? Etyalikeni xa  
kumanywa abantu ababini akutshiwo yini na ukuti  
endodeni uyamtabata lomfazi ukuba abe ngumfazi  
wako onitshatileyo; uya kuwa ncama onke amanye  
amankazana unamatele kuye yedwo; ivume indoda  
nomfazi kwangokunjalo avume naye. Nanko ke ukubotshwa komtshato. Asingeti benziwe nyamanye abo  
babini ngalendlela kwendiswa ngayo siti bantu bantsundu. Kuyabonakala ukuba uti umzali xa ondla  
umntwana wake oyintombazana abe esiti ndondla  
inkomo zam kungekuko ukuba wondla umntwana  
wake kuba efanele umzali ukuyondla into ayizeleyo.  
Oluhlobo lokwendisa luyafana nala mankazana ahamba etengisa ngemizimba yawo. Kanjako elisiko  
alilungile lingumpangi umbandezeli wohlanga ukuba  
luhlale ebuhlwempini ngonapakade; Kuba uti umntu  
nokuba ebengonako enempahlana emlingeneyo ati  
akufuna umfazi ipume yonke lompahla abenayo ukuba  
ebengenguye otyebileyo azeke abuye ayekuqala pantsi  
ukuqweba impahla. Izisu ke zandile ngoku kuba  
zibini ukudla ke kuncipile kona kuba kupume ishumi  
lenkomo ebeliza kudliwa zizisu ezibini. Ewe sibehle  
sivele nesesitatu isisu, nditi ke, umti ukuba ute xa  
uhlumayo wanqunyulwa izizalo ungatinina ukuhluma.  
Elisiko ke lokulobola linjalo, kuba litintela ulutsha  
ekuhlumeni. Lipanga amaxego anonyana inkomo  
zawo. Umntu ontsundu xa ondla umntwana wake  
akubonakali ukuba umondla ngendlela eti mandimfundise indlela zempilo yelizwe ukuze asale epile  
kakuhle xa mna ndingasekoyo. Akukangelwa ukuba  
lento yokufundiswa komntwana yinto elungileyo;  
kuba umntwana iyinto eqalayo ukungena elizweni  
efanele kengoko ukuba ifundiswe ukuhamba kwezingxondora zelizwe ukuze ikwazi ukuzipumelelela  
xa umzali angasekoyo. Eyetu imfundiso ayinjalo  
tina luhlanga luntsundu. Singa tina ngenkankulu  
bangaxasa tina ukuze abe ngumntwana wako okukolisayo. Ewe kulungile ukuba umntwana abaxase  
abazali; kodwa ke ingeyiyoTento ukuba umqolo wemfundiso yetu ube ngowokuba abantwana baxase

tina. Ingesi xa lifundisa umntwana walo liti limfunele umsebenzi aya kupila ngawo kuba kaloku ligqibile ukumfundisa indlela zelizwe, makahambe ke  
kuba kaloku walatiswe kade indlela. Tina ungafika  
onyana bomntu behleli ekaya noyise, noyise ekoliswa yilonto engaboni ukuba isonka sosapo siyapela  
endaweni yokwanda. Nonyana ababoni kungqongwe  
ezinkomo zex'ego. Lifike ixesha lokuzcka omnye  
apume neqela, omnye apume nelake, zisale kaloku  
sezilula inkomo ekaya apa; izisu ke zandile zona.  
ke ukuba siyakuba kusoloko sibambe amadala asisayi kuze sipumelele nento. Ungati ukuba  
ucinge ukuya e-Bayi. uze ke usuke uti gqi endlwini ume ebaleni ubungayakufika na kulondawo ngokwenje njalo. Nento mhlobo wam.

Ntozini Ntshona.

IGAMA LOMDALI.

Pirie, May 12, 1876.

Nkosi Mhleli we *Sigidimi sama Xosa,* Ubonanje  
nawo ukuba kumzuzu ndingasakukatazi ungandifakelana lamazwi ambalwa, okupendula amadoda abala  
ngo May.

Asikuko nokuba ndiyazibulela indaba zawo ewe  
manditsho ukuti siyazibulela sonke tina baleseshi

bakwa Hleke.

Malunga nendawo etetwe ngu Mr. John M. Vimbe wase Edendale e-Natal, okwenene londawo atete  
ngayo inkulu. ifuna ukupengululwa yaziwe. Umayipengululwe ngubanina ke? Ngabafundisina? iminyaka seyingapezu kwamashumi umahlanu, singabantwana, sikasa, soqingqa ninina? sihambo ninina?  
Indawo ezinje bazalwana besifanele ukuba sibe siti  
abazixelela abafundisi, ingabi siti abazibuza kubo.

Kumaxego eke ndabuza kuwo malunga neligama  
bekutiwa Umdali wetu ngu “Qamata.” Okokutshoke nditi linjanina elogama manene ase Koloni?  
Ndinezwana ku B. N. wase Natal, olinga yena ukukusela ulobolo. Nditi kuye makakangele kwipepa  
lokuqala kwi *Sigidimi* sika May afunde kona ngetyala lo Nompi, azeke andipendule ngo July, ukuba,  
akoyisekilena maze atelekise lamazwi ati, Lixesha  
lokuba abe amahlazo anje apelile e-Koloni apa, leminyaka ingaka sifundiswa, sipakati kohlanga olwaziyo  
Nala ati, “Ningaputuzeli, bona aniyikuba fumana  
ngoku.” Mandipeze.

R. B. Msekelezile.

into ayilwelayo uti yinina ukuba abantu bake babizwe irafu batinjelwe inkomo engaziswanga ngalonto. Kuyaqondakala noko ukuba u-Cetywayo akafuni kulwa, mhlaumbi lonto iyakufezwa yonke ngenteto kwakuboniswana.

KWELE DIAMOND.

Kuko umlungu osand’ ukufa kakubi kakulu ebulawa butywala. Isidumba sake sitatyatwe sasiwa etolongweni.

Kwele Diamond abantu bake botuka kunene kukubona umsi uquma kwiminxuma ekumbiwa kuyo idiamond, abanye bebesebesiti fanukuba sebehambe baya kufika kumlilo opantsi komhlaba, kuba bati nobushushu babubukulu. Ito yakupengululwa lonto kwabonakala ukuba ibangelwa kukuhlangana kwamanzi nekalika.

Ubusela apo asikuko nokuba buya kula. Indlu yemimpu ka Mr. J. J. Walshe isand’ ukuqekezwa kwabiwa inani lepistole nedopi. U-Mr. J. Davis ute esahamba esitilateni wafikelwa ngamadoda amabini amhlope apete imimpu ambiza imali. Kwenye itente kubiwe £150. Eka Mr. Lowenberg itente iqekeziwe yatatyatwa yonke into ebinokutwalwa kuyo.

Kute kwinqwelo etile yebulu ebikulule apo kwafika amadoda amatatu epete imipu, abiza imali, ati ukuba ayirolwa aza kubadubula abantu bayo, atsho aseledubula ukuboyikisa. Asuke lamabulu enqwelo arola eyawo imipu, ati amasela akuyibona abaleka. Kuyingozi enkulu ngoku ukuba umntu apumele pandle ngokuhlwa.

Kusand’ukubanjwa iqela lamasela, ekubonakala ukuba ababantu bebexalise ngokuba ngabamhlope. Amagama abo ngo E. Goodwin, Julius Meyer, George Weston, J. Cooper nomfazi ka Meyer. Afunyenwe lamasela enento eninzi yempahla. Ate amapolisa akufuna afumana ikasi ezinkulu ezimbini zimbelwe pantsi komgangato wendlu, kwezo kasi kuko imipu nepistoli ezintle kunene, intsimbi zamaxesha nentlobontlobo zengubo, intsiba zenciniba nemashini yocingo. Kufunyenwe kanjalo nempahla yokuqekeza izindlu, nentlobontlobo zezitshixo. Abanjwe lamasela xa alungiselela ukunduluka ahambe etengisa ngalempahla ibiweyo.

EZASE NATAL.

Owayebulele UMNTU.—Omnye wababalelani bepepa lase Bayi uti: Apa e-Durban kufike indaba zokuba kuko umntu osand’ ukububa kwele Diamond, ote xa aza kuqauka wahlakaza ukuba wayebulele inene elingu Mr. Thompson e-Maritzburg. Ute iminyaka iselimashumi mabini akwenzayo oko. U- Mr. Thompson lowo ubengumfo owaziwayo apa. Ngexesha lokufa kwake abantu bacinga ukuti uzibulele; nokunCwatywa kwake kwakokomntu ozibuleleyo. Lomfo wambulalayo uti yangena loncinga emceba indevu kuko iponti ezimakulu asixenxe etafileni zika Mr. Thompson. Into awayeyinxamele yilomali.

Ukubulala.—Apa bate abantsundu ababini baxabana, bada batelelwa zizihlobo zabo kumacala omabini. Kude kwaliwa kwada kwako indodana ebulawayo. Ute umzimba wayo wafunyanwa ngabaselutshabeni, bautabata baya kuwupeka. Ziqale izipata mandla ukuva ngalonxabano selede wapekwa obuleweyo.

EZAMANYE AMAZWE.

I-Emperor yase Brazil ibiza kuhambela e-Philadelphia, E-United States.

Unyana omkulu wenkosazana bekulindeleke ukuze abe se Gibraltar ngomhla 15 ka April.

U-Lieut. Camebon, obehamba ehlola amazwe ase Africa wamkelwe ngovuyo olukulu kuzo zonke indawo aseleke wafika kuzo e-England.

Abantu abavukele i-Turkey kubonakala ukuba baya befumana amandla ngakumbi. Kuko ngoku ukoyikela ukuba lemfazwe ipakati kwabo nezipata mandla iya kuba nexesha elingapezulu koko bekucingwa njalo.

E-Barbadoes, isiqiti esipetwenga Mangesi, esingase mpumalanga kwase America kuko izipitipiti ezisusele ekutini kuka Lord Cornarvon, esosiqiti ngesihlangana nezinye silauhve ngaluhlobo lunye nazo.

5 ISIGIDIMI SAMAXOSA, JUNE 1, 1876.

INTLANGANISO YEREMENTE ZABANTSUNDU.

Mount Arthur, May 1, 1876.

Ku Mhleleli we *Sigidimi Sama Xosa.* Nkosi, kwi *Sigidimi* sika May ndibona incwadi ebalwe ngu Thomas Ngxwashula, eteta ngentlanganiso efunekayo yokuteta ngento ezilunge kwi remente zabantu abantsundu, ezitintela umsebenzi ka Tixo. Kambe into ezinjalo zinokubekiswa kubapati bentlanganiso zaba Fundisi.

Kodwa ndingati ukwenza elam ilizwana nditi ndiyatelela kuyo lonto itetwayo ngu Thomas Ngxwashula. Ngati ndakukangela yinto efunekayo kakulu into enjalo, yokuba kwa iremente zabantu abantsundu zizikataze ngezizinto ezitintela umsebenzi we Nkosi; ewe, zenze imizamo kwa zodwa, kanjako nangokubekisa kuti bafundisi.

Kodwa ndingenza ilizwana. Kwizinto ezinje kufuneka umonde. Ndikolisa ukubona abantu abantsundu, bakuteta into kuti bafundisi, kuti ukuba asiyibonanga siyamkele kwaoko, sebe ncama, noko bayiqondileyo bona ukuba isisono iyatintela umsebenzi ka Tixo. Nditi ke makungabi njalo; ukuba into niyayiqonda ukuba iyatintela ilizwi lika Tixo, pikani *ngomonde wokutandaza nokubonisa*, nipindapinda ukwenjenjalo ningancami, nisenza kambe ngembeko yonke efaneleyo kubo abo banipeteyo Enkosini.

Ukuba niyakwenje njalo kupela lonto iyakude imiseke, ukuba okunene ivela ku Tixo.

Ndinokuvuma kanye ukuba isono esikulu esibambileyo kwizizwe ezintsundu ngumbulo. Uyakoyiswa ngantoni ke? Kupela ngamandla ka Tixo, *ngokupila kwe remente.* Kodwa ke iremente azinakupila, zibe namandla okulwa nezi zone, manxa sise nokuxola ukuba amaremente ahlale eburementeni esapete amasiko azizi tixo zobuehyideni. Lonto iyamqumbisa u-Tixo ukuba asishiye sedwa, njengoko wamana eshiya O Israyeli bakungena kwizinto zobuheyideni. Nati ziremente siyoyiswa njengoko nabo bebesoyiswa. Kungoko namhla oheyideni bati “upina u-Tixo wabo.” Siyabona ke futi ukuba *intloko* yesitintelo isenga masiko obuheyideni.

E. J. Warner.

TRANSVAAL REPUBLIC.

E-Transvaal u-Burgers, umongameli welozwe  
obehambele pesheya kuvakala ukuba wamkelwe

ngovuyo olukulu. Ufika xa kubonakala ukuba u-  
Sicoconi uza kwenza inkatazo yokubanga umhlaba.  
Kutiwa ubekupe iqela lamadoda ayakubanga noko  
ebuye wati uyayeka. Abanye bati makohlwaywe  
noko ati akasateti nto.

U-President Burger kwinteto abeyenza ngezikolo  
ukankanye ukuti akayi kuvumela ukuba Izib'alo zifundiswe ezikolweni zakona, kuba yena kokwake ukubona akufanelekile ukwenjenjalo. Xa atshoyo akazideli Izibalo, uti apo zifanele ukufundiswa kona kuse  
makaya nase zityalikeki. Kulusizi ukumva umfo  
onje ngo President Burgers eteta into enje ngale.

Abantsundu abamelene ne Transvaal benza izipitipiti name Bulu akona. Uti u-Mr. T. Maclaghlan  
usand’ ukufikelwa ngamadoda antsundu asibozo  
emka nenkomo zake. Yena uze kubikelwa ngumfazi  
otile kwakusasa. Akukuva oko ubope ihashe lake  
waya kuzibonela ngokwake. Xa ayayo uhlangene  
nesicaka sake esidala esimxelcle ukuba akuncedi Into  
ukuya kwake, inkomo sezimkile, kanjako abantu abemke nazo balflabe amankazana amatatu abekulomzi

wesicaka. Usuke waselebuya okwenene ukuza kuyibika lonto kwizipata mandla.

Omnye umfo ubeze kubika kwizipata mandla  
ukuba kuko umzi wabantsundu opantsi kwama  
Bulu obungcnelwe ngabesisizwe senza isipitipiti zatinjwa inkomo zawo kwabulawa abafazi abatatu namadoda amabini. Omnye walomadoda abeze kutimba udutyulwe. Kubonakala ukuba ngawe Samaswazi abaleke aya kuhlala pantsi kuka Sicoconi.

Amazulu kuvakala ukuba nawo enza eyawo inkatazo. Amanye ama Bulu amelene nawo aselefuduka  
kulondawo ngokoyika ukuti ayakuqutyulwa ebusuku.  
Inkosi u-Cetywayo iselihleli ilungile noko anike umteto wokuze kungabiko bani wenza into kudo kube  
kuqale ama Bulu. Elinye lamapepa alomacala liti  
lomhlaba ubangwa ngu Cetywayo wautengwe ku  
Mpande, kwaza kuba ubungekafuneki kakulu, bavunyelwa abantu baka Cetywayo ukuba baume. Ke namhla